R O M Â N I A	                                                                        	AVIZAT
J U D E Ţ U L   I A Ş I		                                                                        SECRETAR GENERAL,
Consiliul Local al Comunei BĂLȚAȚI	                                                Cons. jur. Mihaela AMARIEI


PROIECT DE HOTĂRÂRE
Nr. 42/15.04.2022

privind aprobarea proiectului cu titlul „Achiziție echipamente medicale pentru sprijinirea sistemului educațional din comuna Bălțați, județul Iași, în contextul pandemiei cu virusul COVID-19”

Consiliul Local al Comunei Bălţaţi, Judeţul Iaşi,
În conformitate cu prevederile:
- Adresei Școlii Gimnaziale Bălțați, județul Iași nr. 264/15.04.2022, înregistrată la instituție sub nr. 2456/15.04.2022;
- art. 120 și art. 121 alin. (1) și (2) din Constituția României, republicată;
- art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
- art. 7 alin. (2) din Legea nr. 287/2009 privind Codul civil, republicată, cu modificările ulterioare, referitoare la contracte sau convenţii;  
- ORDONANȚA DE URGENȚĂ nr. 144 din 24 august 2020 privind unele măsuri pentru alocarea de fonduri externe nerambursabile necesare desfășurării în condiții de prevenție a activităților didactice aferente anului școlar 2020/2021 în contextul riscului de infecție cu coronavirus SARS-CoV-2
- Programul Operațional Infrastructură Mare 2014-2020, Axa Prioritară 9 Protejarea sănătății populației în contextul pandemiei cauzate de COVID-19, Apel 9.1_Consolidarea capacităţii unităților de învățământ preuniversitar de stat în vederea gestionării situației de pandemie generată de virusul SARS-COV-2
În baza prevederilor Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 2430/15.04.2022;
b) raportul de specialitate întocmit de către Compartimentul Contabilitate, Buget – Finanțe și Compartiment Achiziții Publice, Patrimoniu, Licitații, înregistrat sub nr. 2431/15.04.2022;

Având in vedere avizele Comisiilor:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;
- agricultură, protecţia mediului, gospodărire comunală, amenajarea teritoriului (urbanism – construcţii).
În temeiul art. 139, alin. (1) și art. 196, alin. (1) din O.U.G. nr. 57/2019 privind Codul administrativ, cu modificările și completările ulterioare; 

HOTĂRĂȘTE

[bookmark: ref_2523A1][bookmark: ref_2523A4]Art.1 Se aprobă proiectul cu titlul „Achiziție echipamente medicale pentru sprijinirea sistemului educațional din comuna Bălțați, județul Iași, în contextul pandemiei cu virusul COVID-19”, prin participarea UAT comuna Bălțați, județul Iași, la Programul Operațional Infrastructură Mare 2014-2020, Axa Prioritară 9 Protejarea sănătății populației în contextul pandemiei cauzate de COVID-19, Apel 9.1_Consolidarea capacităţii unităților de învățământ preuniversitar de stat în vederea gestionării situației de pandemie generată de virusul SARS-COV-2, denumit în continuare PROGRAM.
Art.2 Unitatea Administrativ Teritorială Comuna Bălțați, județul Iași se angajează să respecte toate cerințele PROGRAMULUI  și a contractului de finanțare ce ar urma să fie semnat în cazul aprobării PROIECTULUI de investiții. În acest sens, în conformitate cu prevederile Ghidul de finanțare al PROGRAMULUI, se angajează să:
- aprobe valoarea totală a PROIECTULUI în valoare de  376.881,19 lei, inclusiv TVA
- aprobe finanțarea contribuţiei proprie din costurile eligibile ale PROIECTULUI în valoare de 0 lei, inclusiv TVA şi costurile neeligibile care îi revin în valoare de 10.000,00, inclusiv TVA, aferente PROIECTULUI;
- asigure condiţiile de desfăşurare optimă a activităţilor PROIECTULUI;
- finanţeze cheltuielile care îi revin până la rambursarea sumelor aprobate, pentru asigurarea implementarii optime a PROIECTULUI;
- să asigure funcționalitatea echipamentelor medicale achiziționate pentru cel puțin durata minimă normată de viață a acestora, în conformitate cu prevederile naționale în vigoare, perioada fiind măsurată începând cu data livrării acestora (semnarea procesului de recepționare și punere în funcțiune de către entitatea beneficiară)
- asigure folosinţa echipamentelor pentru scopul declarat în PROIECT;
- asigure capacitatea operaţională şi administrativă necesare implementării PROIECTULUI (resurse umane suficiente şi resurse materiale necesare);
- asigure obligatoriu garanţia şi mentenanţa rezultatului PROIECTULUI prin contractul/contractele încheiate pe perioada implementării cu diverşi furnizori sau prin surse proprii.
- asigure condiţiile de desfăşurare optimă a activităţilor PROIECTULUI;
[bookmark: _GoBack]Art.3 Se aprobă demararea achiziției serviciilor de consultanță necesare obținerii finanțării nerambursabile și managementului proiectului sus menționat.
	Art.4 Primarul comunei Bălțați, judeţul Iași, prin intermediul aparatului de specialitate, vor duce la îndeplinire prevederile din prezenta hotărâre.
Art.5 Secretarul general al comunei va comunica prezenta hotărâre instituţiilor şi persoanelor interesate.

